
Z A P I S N I K
3. sjednice Vijeća Mjesnog odbora Gajevo, održane 20. kolovoza 2021. u prostorijama Mjesnog odbora Gajevo, Ulica Augusta Prosenika 9, s početkom u 19:00 sati



NAZOČNI ČLANOVI VIJEĆA:
Ivan Bubić, Ivan Kartelo, Sanda Malbaša, Sandra Prlenda Perkovac, Tihana Soljankić, Maja Trut, Danijel Vrkljan

NENAZOČNI ČLANOVI VIJEĆA: Liliana Čuk, Jozo Kosir
OSTALI NAZOČNI: Nema

Predsjedava Tihana Soljankić, predsjednica Vijeća.
Zapisnik vodi Ivan Bubić, član Vijeća. 

Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Vijeće jednoglasno prihvaća tekst Zapisnika 2. sjednice Vijeća, održane 07. srpnja 2021., bez izmjena.

Na prijedlog predsjednice Vijeće jednoglasno utvrđuje

DNEVNI RED

1. Skrb o prostorima mjesne samouprave – donošenje zaključka o davanju prijedloga
2. Imenovanje članova školskih odbora – donošenje zaključka o davanju prijedloga
3. Zahtjevi Zdravka Koludera:
a) postavljanje uspornika na križanju Klekove ulice i Ulice Hrgovići
b) postavljanje semafora na križanju Klekove ulice i Ulice Hrgovići
c) uspostava jednosmjernog prometa u Ogulinskoj ulici
4. Uvrštenje prolaza na adresi Hrvoja Macanovića 14, Hrvoja Macanovića 10/Našička 1 i Hrgovići 33 u redovan program čišćenja po zahtjevu Mile Franetović-Lazaneo
5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog odluke o izmjeni Odluke o naknadi predsjednicima, potpredsjednicima i članova vijeća gradskih četvrti i vijeća mjesnih odbora
b) Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene
c) Prijedlog zaključka o podizanju Spomenika slovenskom pjesniku dr. Francu Prešernu
6. Pitanja, prijedlozi i obavijesti






Ad 1. Skrb o prostorima mjesne samouprave – donošenje zaključka o davanju prijedloga:
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Tihana Soljankić, Maja Trut

[bookmark: _heading=h.gjdgxs]Nakon rasprave Vijeće jednoglasno donosi

[bookmark: _heading=h.30j0zll]Z A K LJ U Č A K
1. Vijeće Mjesnog odbora Gajevo razmatralo je Obavijest Gradskog ureda za mjesnu samoupravu vezano za skrb o prostorima mjesne samouprave.
2. Vijeće smatra da prostor Mjesnog odbora Gajevo obzirom na veličinu prostora i broj korisnika ima potrebe za domarskim poslovima te predlaže da se domaru, gospođi Božani Kogej, produži ugovor do 31. prosinca 2021.
3. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Trešnjevka–jug.

Ad 2. Imenovanje članova školskih odbora – donošenje zaključka o davanju prijedloga
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
Predsjednica predlaže člana vijeća Ivan Bubić za člana školskog odbora 
U raspravi sudjeluju: Maja Trut, Danijel Vrkljan, Ivan Kartelo 

Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Gajevo razmatralo je zahtjev gradonačelnika kojim se traži prijedlog imenovanja članova školskih odbora.
2. Vijeće za člana Školskog odbora Osnovne škole Ivana Meštrovića u Zagrebu, Ulica Martina Pušteka 1, predlaže člana Vijeća Ivana Bubića.
3. Ovaj zaključak dostavlja se Gradskom uredu za obrazovanje i Gradskom uredu za mjesnu samoupravu.

Ad 3. Zahtjevi Zdravka Koludera:
a. [bookmark: _heading=h.1fob9te]Postavljanje uspornika na križanju Klekove ulice i Ulice Hrgovići
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Maja Trut, Ivan Bubić, Sandra Prlenda Perkovac, Sanda Malbaša

Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Gajevo raspravljalo je o prijedlogu Zdravka Koludera o postavljanju uspornika na križanju Klekove ulice i ulice Hrgovići.
2. Vijeće tražiti stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet vezano postavljanja uspornika na predmetnom raskrižju.
3. Ovaj zaključak dostaviti Zdravku Koluderu, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka-jug .

b. Postavljanje semafora na križanju Klekove ulice i Ulice Hrgovići
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi

Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Gajevo raspravljalo je o prijedlogu Zdravka Koludera o
postavljanju semafora na križanju Klekove ulice i Ulice Hrgovići.
2. Vijeće nije suglasno s navedenim prijedlogom
3. Ovaj zaključak dostaviti Zdravku Koluderu, Gradskom uredu za mjesnu samoupravu i Vijeću Gradske četvrti Trešnjevka-jug .

c. Uspostava jednosmjernog prometa u Ogulinskoj ulici 
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Maja Trut, Tihana Soljankić, Ivan Kartelo, Ivan Bubić 

Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Gajevo raspravljalo je o prijedlogu Zdravka Koludera o uspostavi jednosmjernog prometa u Ogulinskoj ulici.
2. Vijeće Mjesnog odbora Gajevo predlaže da se traži od Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet dostava plana izvršenja radova kao i informacije o realizaciji temeljem Prometnog elaborata za poboljšanje prometa na području Mjesnog odbora Gajevo.
3. Ovaj zaključak dostaviti Zdravku Koluderu, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka-jug.


Ad 4. Uvrštenje prolaza na adresi Hrvoja Macanovića 14, Hrvoja Macanovića 10/Našička 1 i Hrgovići 33 u redovan program čišćenja po zahtjevu Mile Franetović-Lazaneo
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi

Nakon rasprave Vijeće jednoglasno donosi





Z A K LJ U Č A K


1. Vijeće Mjesnog odbora Gajevo raspravljalo je o prijedlogu Mile Franetović-Lazaneo o uvrštenju prolaza na adresi Ulica Hrvoja Macanovića 14, Ulica Hrvoja Macanovića 10/Našička ulica 1 i Hrgovići 33 u redovan program čišćenja.
2. Vijeće nije suglasno s navedenim prijedlogom.
3. Ovaj zaključak dostaviti Mili Franetović-Lazaneo, Gradskom uredu za mjesnu samoupravu i Vijeću Gradske četvrti Trešnjevka-jug.

OBRAZLOŽENJE:
Vijeće nije suglasno s prijedlogom za uvrštenje prolaza na adresi Ulica Hrvoja Macanovića 14, Ulica Hrvoja Macanovića 10/Našička ulica 1 i Hrgovići 33 u redovan program čišćenja obzirom da bi za to bilo potrebno osigurati dodatna sredstva kojima Vijeće ne raspolaže.



Ad 5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog odluke o izmjeni Odluke o naknadi predsjednicima, potpredsjednicima i članova vijeća gradskih četvrti i vijeća mjesnih odbora
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi

Nakon rasprave uz 6 glasova ZA i 1 SUZDRŽANIM Vijeće donosi

Z A K LJ U Č A K
o davanju mišljenja na Prijedlog odluke o izmjeni Odluke o
naknadi predsjednicima, potpredsjednicima i članova vijeća gradskih četvrti i vijeća mjesnih odbora

1. Vijeće Mjesnog odbora Gajevo razmatralo je Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Vijeće daje pozitivno mišljenje na predmetni Prijedlog.
3. Ovaj zaključak dostavlja se Vijeću Gradske četvrti Trešnjevka–jug.


b) Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi nitko ne sudjeluje.

Nakon rasprave Vijeće jednoglasno donosi



Z A K LJ U Č A K
o davanju mišljenja na Nacrt prijedloga odluke o izmjenama i
dopunama Odluke o davanju u zakup i na drugo korištenje površina javne namjene

1. Vijeće Mjesnog odbora Gajevo razmatralo je Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene.
2. Vijeće daje pozitivno mišljenje na predmetni Nacrt uz prijedlog za strožim definiranjem kriterija dodjele javnog prostora u komercijalne svrhe (za potrebe ugostitelja, trgovaca i sl.) jer postojeći nisu dovoljno strogi.
3. Ovaj zaključak dostavlja se Vijeću Gradske četvrti Trešnjevka–jug.

[bookmark: _GoBack]
c) Prijedlog zaključka o podizanju Spomenika slovenskom pjesniku dr. Francu Prešernu
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi

Nakon rasprave Vijeće jednoglasno donosi

Z A K LJ U Č A K
o davanju mišljenja na Prijedlog zaključka o podizanju
Spomenika slovenskom pjesniku dr. Francu Prešernu

1. Vijeće Mjesnog odbora Gajevo razmatralo je Prijedlog zaključka o podizanju Spomenika slovenskom pjesniku dr. Francu Prešernu.
2. Vijeće daje pozitivno mišljenje na predmetni Prijedlog.
3. Ovaj zaključak dostavlja se Vijeću Gradske četvrti Trešnjevka–jug.


Ad 6. Pitanja, prijedlozi i obavijesti
Nema.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica je završena u 19:45 sati.


KLASA: 026-02/21-002/1406
URBROJ: 251-06-11-1501-21-3

U Zagrebu, 20. kolovoza 2021.

Zapisnik sastavio: 							        Predsjednica
Ivan Bubić								Vijeća Mjesnog odbora
Gajevo
									    Tihana Soljankić
						 
